OpenLLM-France/wikimedia huggingface dataset:
# Comtat de Vaudémont

Vaudémont fou un comtat feudal a Lorena, Regne de França. Gerard duc de Lorena va cedir el comtat el seu fill Gerard I el 1070 mentre que el fill Thierry rebia el ducat. El 1346 la dinastia lorenesa es va extingir i va passar per matrimoni a la casa de Joinville que també es va extingir el 1374 i va passar a la casa de Guisa i Romigny. Els comtes van heretar Aumale, Harcourt, Mortain, Elbeuf i Mayenne i després el ducat de Lorena i el de Bar. Harcourt, Mortain, Elbeuf i Mayenne van formar una línia separada, i més tard el territori principal es va dividir en dues línies: Lorena, Bar i Vaudémont, i Joinville, Guisa i Aumale, línia que va heretar també Harcourt, Mortain, Elbeuf i Mayenne i també el comtat de Lambesc. La línia principal de Lorena encara es va tornar a dividir amb la de Lorena i Bar i la de Vaudémont i el ducat de Mercoeur que al seu torn es va dividir en el ducat de Mercoeur i marquesat de Chaussin d'una banda, que es va extingir i va passar a la casa de Vendôme, i el comtat de Chaligny que es va extingir el 1672 i va passar també a Vendôme.

## Comtes de Vaudémont

* Gerard I de Lorena ?-1170
* Gerard I de Vaudémont 1070-1108
* Hug I 1108-1167
* Gerard I 1167-1188
* Hug II 1188-1235
* Hug III 1235-1246
* Enric I 1246-1279
* Enric II 1279-1299
* Enric III 1299-1333
* Enric IV 1333-1346
* Margarita 1346-1351
* Anceau de Joinville 1246-1351
* Enric V 1351-1374
* Margarita 1374-1416
* Pere comte de Ginebra 1374-1393
* Ferrí de Lorena senyor de Guisa i Romigny 1394-1415
* Antoni I 1416-1447
* Ferrí I 1447-1472 (duc de Bar des 1456)
* Renat de Lorena (duc Renat II) 1472-1508 (duc de Bar 1472, duc de Lorena 1473)
* Antoni II el bo 1508-1544 (duc de Lorena i Bar)
* Nicolau I 1544-1577 (duc de Mercoeur)
* Felip Manel 1577-1602 (duc de Mercoeur, 1592 marquès de Chaussin)
* Francesca 1602-1669
* Cèsar, duc de Vendôme (consort)
* a la casa de Vendôme
# Haplochromis bareli

Haplochromis bareli és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12,5 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)
* ↑ van Oijen, M.J.P., 1991. A systematic revision of the piscivorous haplochromine Cichlidae (Pisces: Teleostei) of Lake Victoria (East Africa). Part I. Zool. Verh. Leiden 272:95 p.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Fermon, Y., 1997. Les Haplochromis spp. (Teleostei, Cichlidae) des zones rocheuses du Mwanza Gulf, lac Victoria, Tanzanie: Structure des communautes et écomorphologie. Thèse présentée pour l'obtention du Diplôme de Doctorat du Muséum National d'Histoire naturelle. Thèses et Documents Microfichés No. 157. ORSTOM, París, França.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Koos Jeroen Kers

Koos Jeroen Kers (Amstelveen, Holanda Septentrional, 11 d'octobre de 1986) és un ciclista neerlandès, professional des del 2015. Actualment corre al Baby-Dump Cyclingteam.

## Palmarès

* 2017
** Vencedor d'una etapa al Tour de l'Iran

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Can Zariquiey

Can Zariquiey és un edifici d'Arenys de Munt que forma part de l'Inventari del Patrimoni Arquitectònic de Catalunya.

## Descripció

Edifici aïllat de planta baixa, pis i segon pis. El seu estil és neoclàssic, amb un cert gust afrancesat gràcies a la coberta resolta amb mansardes. A la planta baixa hi ha un porxo amb columnes, i sobre d'aquest un balcó gran. Al primer pis les obertures són rectangulars; en el segon, unes finestres petites.

## Història

Aquest edifici havia estat un habitatge unifamiliar. La va fer construir Ricardo Zariquiey, reconegut pediatre i entomòleg. Avui és una residència d'avis.

## Referències

* ↑ Andreu, Pep; Cruz, Marga (fotografies). Modernisme al Maresme. L'arquitectura entre dos segles. Marga Cruz (ed.), 2009, p. 42. ISBN 97884936655319.
* 1 2 «CAN ZARIQUEI». Pat.mapa: arquitectura. Direcció General del Patrimoni Cultural de la Generalitat de Catalunya. [Consulta: 2 juny 2018].
* ↑ «Can Zariquiey (Arenys de Munt - Maresme)». poblesdecatalunya.cat. [Consulta: 2 juny 2018].
# Haria

Haria (en català "El Fil") és el setè àlbum d'estudi de Berri Txarrak. Fou produït i gravat per Ross Robinson (Slipknot, At The Drive-In, The Cure…) a l'estudi de Venice Beach (California), i publicat pel segell barceloní Kaiowas Records juntament amb Only In Dreams el 2011 en format CD i LP de vinil. El tema FAQ d'aquest àlbum rebé la col·laboració a les veus de Matt Sharp (The Rentals i Weezer).
Es reedità a inicis de desembre del 2014 juntament amb Payola en format vinil en la celebració dels 20 anys de la fundació de la banda.
Fou el primer àlbum amb Galder Izaguirre (Kuraia, Dut) a la bateria substituint a l'anterior bateria de Berri Txarrak que havia sigut des de la fundació de la banda Aitor Goikoetxea. Tot i que el primer single Albo-Kalteak es publicà el 3 de novembre de 2011, no fou fins al 6 de desembre d'aquell any que es publicà finalment el videoclip oficial. Tant la gravació d'aquest primer single com del segon que fou "FAQ" anaren a càrrec d'Ibon Antuñano, el qual ja havia realitzat el documental sobre la banda "Zertarako Amestu" l'any 2007.
D'aquest àlbum en destaquen cançons com "FAQ" amb la col·laboració a les veus de Matt Sharp, la qual planteja en la seva lletra tot un seguit de preguntes sense resposta que incomoden però que generen aquella inquietud necessària per a seguir cercant la cançó perfecta. També en destaca "Makuluak, la qual té una lletra basada en el poema Crutches (en català "crosses") de Bertolt Brecht.
El grup va rebre el premi "Grupo Metal en Euskera" als Premios a la Creatividad del Rock Español 2012, pel disc Haria.

## Referències

* ↑ «HARIA». Berri Txarrak. [Consulta: 11 gener 2015].
* ↑ «‘PAYOLA’ y ‘HARIA’ SERÁN REEDITADOS EN VINILO» (en castellà). Berri Txarrak, 31-10-2014 [Consulta: 1r novembre 2014]. «Còpia arxivada». Arxivat de l'original el 2014-11-09. [Consulta: 17 gener 2015].
* ↑ R. Villar, Víctor «Berri Txarrak – Haria: el hilo por el que hay que tirar». Hipersónica, 31 ded esembre 2011 [Consulta: 15 gener 2015]. Arxivat 2 de desembre 2014 a Wayback Machine. «Còpia arxivada». Arxivat de l'original el 2014-12-02. [Consulta: 17 gener 2015].
* ↑ «BERRI TXARRAK: Albo-Kalteak (Bideoklip ofiziala - Official video)». YouTube, 04-12-2011 [Consulta: 15 gener 2015].
* ↑ «Berri Txarrak estrenan el vídeo de «FAQ», otro de los temas de «Haria»» (en castellà). bi fm, 02-05-2013 [Consulta: 15 gener 2015]. «Còpia arxivada». Arxivat de l'original el 2014-10-09. [Consulta: 17 gener 2015].
* ↑ «Premios a la Creatividad del Rock Español 2012. Lista de premiados y ceremonía de entrega» (en castellà). Manerasdevivir, 17-05-2013 [Consulta: 15 gener 2015].

## Enllaços externs

* Haria a la web oficial de Berri Txarrak (basc) (anglès) (català) (castellà)
* Haria a Bandcamp
* Haria a Discogs
# Pseudofongs

Els pseudofongs (Pseudofungi) són protists fungoides o floridures que se semblen els fongs veritables però que realment no n'estan emparentats, atès que són heteroconts Tenen dos grups principals que són multicel·lulars: oomicets i hipoquitridiomicets, els quals com els fongs veritables, són heteròtrofs, osmòtrofs i formen hifes o filaments micelials, per`a diferència d'ells les seves parets contenen cel·lulosa. Es consideren algues heteròtrofes que en l'evolució, haurien perdut els seus cloroplasts.
Formen zoòspora heterocontes, tenen mitocondris amb crestes tubulars i és un grup monofilètic.
Antigament es classificaven en el taxon obsolet Mastigomycotina junt amb els fongs quitridiomicets. Com a grup es van anomenar primer Heterokontimycotina en 1976 y luego Pseudofungi.

## Origen

Es considera que provenen d'alguess cromòfites unicel·lulars. Les relacions entre grups són les següents:
| Pseudofungi | (unicel·lular)  Developayella (multicel·lular)     Oomycetes  Hyphochytridiomycetes |

## Referències

* ↑ Gert Van der Auwera et al 1995, The Phylogeny of the Hyphochytriomycota as Deduced from Ribosomal RNA Sequences of Hyphochytrium catenoides Mol. Biol. Evol. 12(4):671-678.
* ↑ Dick, M.W. 1976. The ecology of aquatic phycomycetes. Pp. 213-542 Elek Science, London.
* ↑ Cavalier-Smith, T. 1986. The kingdom Chromista. Pp. 309-347 Vol 4. Biopress, Bristol.
* ↑ Thomas Richards & Nicholas Talbot 2007, Plant Parasitic Oomycetes Such as Phytophthora Species Contain Genes Derived from Three Eukaryotic Lineages Plant Signal Behav. 2(2): 112–114.

## Enllaços externs

* Developayella EOL.org
# Football Club Aris Bonnevoie

El Football Club Aris Bonnevoie (en luxemburguès FC Aris Bonneweg) fou un club de futbol luxemburguès de la ciutat de Luxemburg.

## Història

El club va ser fundat l'any 1922. Destacà als anys 60 i 70. En 42 temporades va acumular més de 1.100 punts, que el situa com el desè club del país.
L'Aris deixà d'existir el 2001, quan es fusionà amb el CS Hollerich per formar el CS Alliance 01. L'any 2005, l'Alliance 01 es fusionà amb els clubs CA Spora Luxemburg i Union Luxemburg, formant l'actual Racing FC Union Luxemburg.

## Palmarès

* Lliga luxemburguesa de futbol:
    Campions (3): 1963-64, 1965-66, 1971-72
    Finalistes (1): 1970-71
* Copa luxemburguesa de futbol:
    Campions (1): 1966-67
    Finalistes (5): 1963-64, 1967-68, 1971-72, 1975-76, 1978-79

## Referències

* ↑ Luxembourg all-time table. Clas Genning. URL accedit 29 maig 2006.
* ↑ «Luxemburg - List of Champions».
* ↑ «Luxembourg - List of Cup Finals». RSSSF. [Consulta: 9 abril 2024].
# Henry Dieckhoff

El pare Henry Cyril Dieckhoff (rus Генрих Кирилл Дикхофф) (1869-1950) fou un sacerdot i lingüista rus. Va néixer a Moscou, fill d'un predicador luterà, però passà bona part de la seva joventut a Alemanya, ja que la seva mare era catòlica i li era impossible continuar vivint a Rússia. Va estudiar a Berlín i va rebre l'orde sacerdotal sense permís de les autoritats russes, raó per la qual hagué de marxar cap a Anglaterra i Escòcia on va ser ben rebut com a germà de l'abadia de Fort Augustus en 1891. Sis anys més tard, el 1897,va guanyar el sacerdoci.
Va aprendre gaèlic escocès, va fer la investigació detallada en el dialecte de Glengarry i publicà un diccionari dels dialectes, A Pronouncing Dictionary of Scottish Gaelic. El seu diccionari era inusual per a l'època, ja que incloïa informació detallada de la pronunciació no només de la citacions sinó també les formes conjugades de les entrades.

## Referències

* ↑ «Abbey Monks». Fort Augustus Abbey Alumni Association. Arxivat de l'original el 10 de novembre 2013. [Consulta: 10 novembre 2013].
* 1 2 3 Boy from Moscow on Catholic Herald 11 August 1950
* ↑ Dieckhoff, H. A Pronouncing Dictionary of Scottish Gaelic (1932)
# Kooskia

Kooskia és una ciutat dels Estats Units a l'estat d'Idaho. Segons el cens del 2000 tenia 675 habitants.

## Demografia

Segons el cens del 2000, Kooskia tenia 675 habitants, 278 habitatges, i 179 famílies. La densitat de població era de 401 habitants/km².
Dels 278 habitatges en un 30,2% hi vivien nens de menys de 18 anys, en un 47,5% hi vivien parelles casades, en un 11,5% dones solteres, i en un 35,3% no eren unitats familiars. En el 33,1% dels habitatges hi vivien persones soles el 20,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,9% tenia menys de 18 anys, un 6,8% entre 18 i 24, un 25,3% entre 25 i 44, un 22,7% de 45 a 60 i un 19,3% 65 anys o més.
L'edat mediana era de 40 anys. Per cada 100 dones de 18 o més anys hi havia 91,6 homes.
La renda mediana per habitatge era de 20.491, $ i la renda mediana per família de 23.750 $. Els homes tenien una renda mediana de 31.875 $ mentre que les dones 12.500 $. La renda per capita de la població era d'11.196 $. Aproximadament el 25% de les famílies i el 25,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kooskia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Kooskia». American Fact Finder. Oficina del Cens dels Estats Units, 12-01-2010.
# Cal Barber (Sant Sadurní d'Anoia)

Cal Barber és una obra modernista de Sant Sadurní d'Anoia (Alt Penedès) inclosa a l'Inventari del Patrimoni Arquitectònic de Catalunya.

## Descripció

Habitatge unifamiliar entre mitgeres de planta baixa i dos pisos. Té coberta de teula àrab a dues vessants. La façana presenta capcer amb quatre pinacles ornamentats i un cos central més alt, així com balcons correguts, encoixinat de textura rugosa i ornamentació naturalista entorn de les obertures. El llenguatge arquitectònic emprat en l'obra és el modernista.

## Història

Cal Barber està situada al nucli rural de Can Catasús. La seva construcció fou encarregada, en la primera dècada del segle xx, per Josep Samsó i Roig, i constitueix un exemple singular dintre del conjunt del nucli, format majoritàriament per cases populars, originàriament de comparets.

## Referències

* 1 2 «Cal Barber». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2017].
# Hari Rao Holkar

Maharajadhiraj Raj Rajeshwar Sawai Shri Hari Rao Holkar IX Bahadur (1795 - 1843) fou maharaja d'Indore fill de Vithoji Rao Holkar (germa de Jaswant I Rao Holkar).
Amb 22 anys va dirigir les forces d'Holkar a la batalla de Mahidpur el 20 de desembre de 1818. Per la mala administració i extravagància del maharaja Malhar III Rao Holkar es va revoltar el 1819 però fou derrotat i capturat sent empresona a Maheshwar.
El gener de 1834 fou alliberat pels seus partidaris i proclamat maharaja. El gadi estava ocupat per l'infant de 3 anys Martand Rao Holkar, que havia estat adoptat per la viuda de Malhar III, Gautama Bai. Com que l'adopció de Martand Rao s'havia fet sense coneixement ni permís del govern britànic, el resident va donar el tron a Hari (2 de febrer de 1834) i Martand fou pensionat (va morir a Poona el 2 de juny de 1849). Hari va entrar a Indore el 18 de març de 1834 i fou tanmateix adoptat per Gautama Bai, sent formalment reconegut pels nobles el 17 d'abril de 1834.
Hari va nomenar ministre principal Raja Bhao Phansia o Phanse (Sardar Rewajirao Phanse) de Tarana, reconegut borratxo (1834-1836). L'administració que ja estava en decadència va empitjorar, encara complicada per l'excessiva despesa del maharaja. El febrer de 1835 es va casar amb Maharani Shrimant Akhand Soubhagyavati Ghaina Bai Sahib Holkar, i després, el 1838 amb Maharani Shrimant Akhand Soubhagyavati Harikabai Sahib Holkar (una antiga concubina que va morir el 1846). La vida i les propietats no eren segures i es van plantejar diversos complots per reposar a Martand Rao.
Hari va morir al palau Juna Rajwada d'Indore el 24 d'octubre de 1843, amb 48 anys, deixant només dues filles, una de les quals de nom Maharajkumari Shrimant Sakha Bai Raje Sahib Holkar (Shrimant Akhand Soubhagyavati Sakhabai Raje Sahib Phanse) es va casar amb Sardar Rewajirao Phanse de Tarana, que fou ministre principal d'Indore del 1843 al 1848 i fill del ministre de 1834-1836. El va succeir un cosí llunyà d'una altra branca, i fill adoptat, Khande III Rao Holkar.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia
# Dennis Gansel

Dennis Gansel (Hannover, 4 d'octubre de 1973) és un director de cinema i guionista alemany.

## Vida i obra

Dennis Gansel va graduar-se al Tellkampfschule de Hannover, on va obtenir l'Abitur (l'equivalent a les proves PAU a Catalunya). Del 1993 al 1995 va fer serveis a la comunitat, i des del 1994 fins al 2000 estudià a la Universitat de Televisió i Cinema de Múnic. La seva primera obra fou un curtmetratge anomenat The wrong trip el 1995. El seu primer llargmetratge és del 1999, Das Phantom (El fantasma), un thriller polític sobre la fracció de l'Exèrcit Roig amb Jürgen Vogel en el paper protagonista. La pel·lícula va emetre's en televisió el maig del 2000 i va aconseguir guanyar tres premis Adolf-Grimme. El seu debut al cinema fou el 2001 amb Mädchen, Mädchen.
El 2008 va estrenar-se L'onada, que va guanyar el bronze Deutscher Filmpreis a la millor pel·lícula alemanya. I el 2010 amb Wir sind die Nacht va guanyar el premi especial del jurat al XLIII Festival Internacional de Cinema Fantàstic de Catalunya.

## Pel·lícules

* 1995: The Wrong Trip (curtmetratge)
* 1996: Living Dead (curtmetratge)
* 1998: Im Auftrag des Herren (curtmetratge)
* 1999: Das Phantom
* 2001: Mädchen, Mädchen
* 2004: Napola - Elite für den Führer
* 2008: L'onada
* 2009: Männerherzen
* 2010: Wir sind die Nacht
* 2012: Die Vierte Macht
* 2019: Wir sind die Welle
* 2019: Berlin, I Love You
* 2020: Jim Button i els 13 salvatges

## Referències

* ↑ «NEW YORK STATE OF MIND: "G21 INTERVIEWS: Dennis Gansel"». Arxivat de l'original el 24 September 2015. [Consulta: 21 juliol 2013].
* ↑ Papa Noel gana en Sitges, El País, 16 de octubre de 2010, consultado el 17 de octubre del mismo año.
* ↑ Teaser Trailer – We Are the Night
# Pseudoeurycea naucampatepetl

Pseudoeurycea naucampatepetl és una espècie d'amfibi urodel (salamandres) de la família Plethodontidae. És endèmica de Mèxic.
El seu hàbitat natural són els montans humits. Està amenaçada d'extinció a causa de la destrucció del seu hàbitat.
# Frontera entre l'Aràbia Saudita i Oman

La frontera entre Aràbia Saudita i Oman én una línia de 676 km d'extensió en sentit oest-est-nord, formada per dues línies gairebé rectilínies, que separa el nord del sud-est de l'Aràbia Saudita del territori d'Oman. A l'est comença en el desert de Rub al-Khali, on hi ha el trifini entre ambdós estats amb el Iemen i va cap al nord a l'altre trifini entre ambdós estats i els Emirats Àrabs Units, a les proximitats del Tròpic de Càncer. Separa la desèrtica província saudita d'Ash Sharqiyah de les regions omaneses de Dhofar, Al-Wusta i Dhahirah.
Les fronteres entre ambdues nacions han estat definides per la seva història, ja que Aràbia Saudita assolí les seves actuals fronteres en 1924 i 1932, i Oman esdevingué independent del Regne Unit en 1960. El 2006 el govern saudita va obrir el pas fronterer de Ramlat Khaliya. En 2011 ambdós estats signaren un nou tractat per tal de construir plegats un complex fronterer a Rub al-Khali. El 2016 es va anunciar que el 2017 s'inauguraria una autopista de 727 kilòmetres que uniria ambdós estats.

## Referències

* ↑ Pact for Rub al Khali border complex signed, 7 de desembre de 2011
* ↑ P. K. Abdul Ghafour, Saudi–Oman Border Entry Point Agreed", Arab News, 2006-12-04
* ↑ New Saudi-Oman road to open beginning of 2017, Gulf News, 26 de desembre de 2016

## Enllaços externs

* Sovereignty and Boundaries in the Gulf States per J. E. Peterson
# Comtat de Baldwin (Alabama)

El comtat de Baldwin és un comtat dels Estats Units a Alabama. Segons el cens del 2020, la població era de 231,767. La seu del comtat és Bay Minette. El comtat es diu així en honor d'Abraham Baldwin.

## Referències

* ↑ «Cens EUA 2020». Decennial Census of Population and Housing by Decades. [Consulta: 6 febrer 2022].
* ↑ «QuickFacts: Baldwin County, Alabama; Population, Census, 2020 & 2010». United States Census Bureau. [Consulta: 19 agost 2021].
# Henry Draper

Henry Draper (comtat de Prince Edward, 7 de març de 1837 - Nova York, 20 de novembre de 1882) fou un metge resident a Nova York i astrònom aficionat.
Després de llegir els treballs de l'astrònom aficionat alemany William Herschel sobre la fabricació de telescopis basant-se en miralls metàl·lics intentà fabricar el seu propi reflector, però obtingué un resultat decebedor; en llegir sobre els nous miralls de vidre de John Herschel i l'argentament superficial inventat per l'alemany Justus von Liebig tornà a polir el seu nou mirall: ideà una variant de l'argentament amb el qual obtingué pel·lícules d'argent duradores dipositades sobre un mirall de vidre, capaces de resistir al polit.
Experimentà tant amb l'argentament com amb el de vidre, modificant la seva composició i característiques; el 1862 finalitzà un mirall per a un telescopi de 39cm d'obertura, que un cop provat resultà ésser un èxit. Immediatament inicià la fabricació d'un nou telescopi, aquesta vegada un reflector de 71cm d'obertura acabat en poc temps, tot i que el polí i millorà fins a deixar-lo definitivament enllestit el 1872: aquell mateix any, en maig, arribà a capturar l'espectre d'un estel (Vega), en el que podien apreciar-se clarament cinc línies.
Fou el primer, a més, en fotografiar la nebulosa d'Orió el 1880.
El seu pare John William Draper fou un metge reputat que el 1840 havia fet ja la primera fotografia de la Lluna. El 1859 Henry Draper fou contractat com a metge del Bellevue Hospital de Nova York i el 1866 fou el degà de la facultat de medicina de la Universitat de Nova York.

## Obres

Els seus treballs són fonamentalment fotogràfics, sobretot els realitzats del trànsit de Venus el 1874. La seva vídua concedí el fons commemoratiu de Henry Draper dotat gairebé amb 400.000 dòlars al Harvard College Observatory amb l'objectiu de finançar la confecció del Henry Draper Catalogue d'espectres estel·lars que avui dia porta el seu nom. La seva neboda Antonia Maury continuaria la seva tasca en ajudar en aquesta feina a Edward Charles Pickering.

## Vegeu també

* Llista d'astrònoms
# Kíevka (Stàvropol)

* Per a altres significats, vegeu «Kíevka».
Kíevka (en rus: Киевка) és un poble del krai de Stàvropol, a Rússia, que el 2019 tenia 1.774 habitants. Pertany al districte rural de Dívnoie.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].